Xalqaro eshkak eshish federasiyasi. Xalqaro eshkak eshish federasiyasi ( — dunyo bo‘yicha akademik eshkak eshishni rivojlantirishga qaratilgan tashkilotdir. Bundan tashqari, bu tashkilot musobaqa tizimini takomillashtirish, jahon chempionatlarini o‘tkazish, xalqaro musobaqalarni nazorat qilish va sport turini rivojlantirish, hududini kengaytirish, musobaqa qoidalarini, eshkak eshish texnikasini tayyorlash usullarini takomillashtirish va suv turizmini rivojlantirish bo‘yicha ishlarni amalga oshiradi. Bu ish FISA tarkibidagi tegishli komissiyalar tomonidan amalga oshiriladi. Tarixi. FISA 1892-yil 25-iyunda Turin shahrida Fransiya, Shveysariya, Belgiya va Italiya vakillari tomonidan eshkak eshish sportining tobora ommalashib borayotgani va natijada masofa uzunligi, qayiq konstruksiyasi va vazn toifalari kabi masalalar bo‘yicha qoidalarni birlashtirish zaruriyatiga javoban tashkil etilgan. FISA tomonidan tashkil etilgan birinchi regata (yelkandagi poyga) Yevropa chempionati 1893-yilda Italiyaning Orta shahrida bo‘lib o‘tgan edi. FISAning shtab-kvartirasi 1922-yilda Shveysariyaning Lozanna shahrida tashkil etilgan. FISA 1896-yilda birinchi zamonaviy Olimpiya o‘yinlarida ishtirok etishda Olimpiya harakatiga qo‘shilgan birinchi xalqaro sport federasiyasi edi. Har bir mamlakat FISA kongressiga tegishli bo‘lgan o‘z federasiyasi yoki tartibga soluvchi organiga ega bo‘lishi lozim.